वेल्लौर सीट : चुनाव आयोग का फैसला उच्च न्यायालय ने रखा बरकरार - Navabharat
Home देश वेल्लौर सीट : चुनाव आयोग का फैसला उच्च न्यायालय ने रखा...
वेल्लौर सीट : चुनाव आयोग का फैसला उच्च न्यायालय ने रखा बरकरार
चेन्नई.मद्रास उच्च न्यायालय ने तमिलनाडु की वेल्लौर लोकसभा सीट पर मतदान रद्द करने के चुनाव आयोग के फैसले को बुधवार को बरकरार रखा.न्यायमूर्ति एस मणिकुमार और न्यायमूर्ति सुब्रमण्यम प्रसाद ने मतदान रद्द किए जाने के खिलाफ अन्नाद्रमुक नीत गठबंधन उम्मीदवार एसी षणमुगम और एक निर्दलीय उम्मीदवार द्वारा दायर याचिका खारिज कर दी. यह चुनाव 18 अप्रैल को होना था. चुनाव आयोग ने धन के अत्यधिक इस्तेमाल के आरोपों को लेकर वेल्लौर सीट पर मतदान मंगलवार को रद्द कर दिया था.
पीठ ने कहा कि चुनाव आयोग के पास चुनाव की अधिसचूना जारी करने और उसे रद्द करने की सिफारिश करने का अधिकार है. आयोग की सिफारिश के आधार पर राष्ट्रपति रामनाथ कोंिवद ने इस सीट पर चुनाव की अधिसूचना रद्द कर दी थी. दरअसल, आयकर विभाग ने 29 – 30 मार्च की रात 11 करोड़ रूपया काला धन जब्त किया था. द्रमुक उम्मीदवार कठिर आनंद से यह रकम कथित तौर पर संबद्ध थी.
Previous articleसिर्फ नामांकन भरते हुए अमेठी को याद करते हैं राहुल: ईरानी
Next articleहैदराबाद ने चेन्नई को 6 विकेट से हराया